smcproject/ml-wiki-sentences huggingface dataset:
മൂന്നാമത്തെ ഭാഗത്തിന് ശേഷം‌ ഏത് കമ്പ്യൂട്ടറിനായാണോ ആ പ്രോഗ്രാമിനെ കമ്പൈൽ ചെയ്യുന്നത് ആ കമ്പ്യൂട്ടറീന്റെ അസംബ്ലർ‌ പ്രോഗ്രാമിന് മനസ്സിലാകുന്ന അസംബ്ലി ഭാഷയിലുള്ള ഒരു പ്രോഗ്രാം ലഭിക്കുന്നു.
മുൻഭാഗം
ജിസിസി പിൻതുണക്കുന്ന ഒരോ ഭാഷകളെയും കൈകാര്യം‌ ചെയ്യുന്നതിനായി വ്യത്യസ്ത മുൻഭാഗങ്ങൾ ( ഫ്രണ്ട് എൻഡുകൾ ) ഉണ്ടായിരിക്കും.
വിവിധ ഭാഷകളിൽ ഉള്ള പ്രോഗ്രാമുകളെ മധ്യഭാഗത്തിന് മനസ്സിലാകുന്ന ഒരു പൊതു രീതിയിലേക്ക് മാറ്റുകയാണ് മുൻഭാഗത്തിന്റെ കടമ.
ഇതിനാൽ തന്നെ ഒരു പുതിയ പ്രോഗ്രാമിങ്ങ് ഭാഷക്കുള്ള പിൻതുണ ജിസിസിയിൽ ചേർക്കുന്നതിനായി ആ ഭാഷയെ മധ്യഭാഗത്തിനായുള്ള പൊതു രീതിയിലേക്ക് മാറ്റുന്ന ഒരു മുൻഭാഗം‌ എഴുതിയാൽ മതിയാകും‌.
മുൻഭാഗത്തിലൂടെ കടന്നുപോകുന്ന ഒരു പ്രോഗ്രാം‌ ജെനറിക് എന്ന രൂപത്തിലേക്ക് മാറ്റപ്പെടുന്നു.
പ്രോഗ്രാമിൽ ഉപയോഗിക്കപ്പെട്ട വാക്കുകളുടെയും‌ ചരങ്ങളുടെയും‌ ഒരു പട്ടിക ഉണ്ടാക്കി അതിനെ അപഗ്രഥിക്കുക വഴിയാണ് മുൻഭാഗം‌ ജെനറിക് എന്ന രൂപം‌ നിർമ്മിക്കുന്നത്.
ഈ പട്ടികയെ അബ്‌സ്ട്രാക്റ്റ് സിന്റാക്സ് ട്രീ (എഎസ് റ്റി) എന്നാണ് വിളിക്കുന്നത്.
ഓരോ പ്രോഗ്രാമിങ്ങ് ഭാഷയുടെയും‌ വ്യാകരണങ്ങളും നിയമങ്ങളും വ്യത്യസ്തമായതിനാൽത്തന്നെ അവയുടെ എ എസ് റ്റി കളും വ്യത്യസ്തമായിരിക്കും‌.
എന്നാൽ ജെനറിക് എല്ലാ ഭാഷകൾക്കും ഒരുപോലെതന്നെ ആയിരിക്കും മധ്യഭാഗം
മധ്യഭാഗം ( മിഡിൽ എൻഡ് ) എല്ലാ പ്രോഗ്രാമിങ്ങ് ഭാഷകൾക്കും ഒന്നുതന്നെ.
ഈ ഭാഗത്ത് വച്ച് പ്രോഗ്രാമുകളിൽ കമ്പൈലർ‌ പലവിധത്തിലും ഉള്ള മാറ്റങ്ങൾ വരുത്തുന്നു.
അവസാനമായി ഉണ്ടാകുന്ന പ്രോഗ്രാമിന്റെ വലിപ്പം കുറക്കാനോ പ്രവർത്തന സമയത്തെ വേഗത വർദ്ധിപ്പിക്കാനോ ഒക്കെ ഉദ്ദേശിച്ചുള്ളവയാണ് ഈ മാറ്റങ്ങൾ‌.
ഇതിനെ മെച്ചപ്പെടുത്തലുകൾ ( ഓപ്റ്റിമൈസേഷൻ ) എന്ന് വിളിക്കുന്നു.
ഇത്തരം മെച്ചപ്പെടുത്തലുകൾ എല്ലാ ഭാഗത്തുവച്ചും നടക്കാറുണ്ടെങ്കിലും മധ്യഭാഗത്ത് വച്ചാണ് ഏറ്റവുമധികമായി നടക്കുന്നത്.
മുൻഭാഗത്തിന് പ്രോഗ്രാം എന്ത് എന്തുചെയ്യുന്നു, അതിലെ നിർദ്ദേശങ്ങൾ ഏത് ക്രമത്തിലാണ് പാലിക്കപ്പെടുക എന്നിങ്ങനെയുള്ള കാര്യങ്ങൾ അറിയാൻ സാധിക്കില്ല.
നിർദ്ദേശങ്ങളെ ജെനറിക് രീതിയിലേക്ക് മാറ്റുക, പ്രോഗ്രാമിങ്ങ് ഭാഷയുടെ വ്യാകരണം പാലിക്കപ്പെട്ടിട്ടുണ്ടോ എന്നുറപ്പുവരുത്തുക എന്നിവ മാത്രമാണ് അതിന് ചെയ്യാൻ സാധിക്കുന്നത്.
എന്നാൽ മധ്യഭാഗം കൂടുതൽ കാര്യക്ഷമമായ രീതിയിൽ തന്നെ പ്രോഗ്രാമിനെ അപഗ്രഥിക്കുന്നു.
ഭാഷാ വ്യാകരണങ്ങൾ തുടങ്ങിയവയിൽ പ്രശ്നങ്ങൾ ഉണ്ടെങ്കിൽ ആദ്യ ഭാഗം തന്നെ ഉപഭോക്താവിന് സന്ദേശം നൽകി കമ്പൈലിങ്ങ് നിർത്തി വയ്ക്കും.
ബീജഗണിത സമവാക്യങ്ങളെ ലളിതമാക്കുക മുതലായ നിരവധി മെച്ചപ്പെടുത്തലുകൾ മധ്യഭാഗം നടത്തുന്നു.
ഉദാഹരണമായി, a = a + 1 + 9 എന്ന പ്രസ്താവനയെ a = a + 10 എന്നാക്കി മാറ്റുന്നു.
പ്രോഗ്രാം പ്രവർത്തിക്കുന്ന സമയത്ത് നടക്കുമായിരുന്ന രണ്ട് സങ്കലന പ്രക്രിയകളെ ഒന്നാക്കി കുറക്കാൻ ഇതുകൊണ്ട് സാധിക്കും.
മറ്റൊരു ഉദാഹരണത്തിന് ഒരു ലൂപ്പ് പരിഗണിക്കാം, int a , b = 10 ; for ( i = 0 ; i 3 ; i ++ ) { a = b ; printf ( "%d" , a ); }
എന്നതിൽ a എന്ന ചരത്തിന്റെ മൂല്യം മൂന്ന് തവണ ആ പ്രസ്താവനയിലൂടെ കടന്ന് പോകുമ്പോളും മാറുന്നില്ല.
അതിനാൽ കമ്പൈലർ അതിനെ ലൂപ്പിന് പുറത്തേക്ക് മാറ്റും.
b എന്ന ചരം വേറെ എവിടെയും ഉപയോഗിക്കുകയോ അതിന്റെ മൂല്യത്തിൽ മാറ്റം വരികയോ ചെയ്യുന്നില്ല.
അതിനാൽ ആ ചരത്തിന്റെ ആവശ്യം തന്നെ വരുന്നില്ല.
ഇത് കൂടാതെ പ്രോഗ്രാമിന്റെ വേഗത വർദ്ധിപ്പിക്കുന്ന തരത്തിലുള്ള മെച്ചപ്പെടുത്തലാണ് നടത്തുന്നതെങ്കിൽ മൂന്ന് തവണ മാത്രമാണ് ആ ലൂപ്പിലെ പ്രസ്താവനകളെ പ്രവർത്തിപ്പിക്കേണ്ടത് എന്നത് പരിഗണിച്ച് ആ ലൂപ്പ് ഒഴിവാക്കി പകരം മൂന്ന് തവണ printf("%d", 10); എന്നതിന് സമമായ പ്രസ്താവനകൾ അവിടെ ചേർക്കുന്നു.
പ്രവർത്തന സമയത്ത് i എന്ന ചരത്തിന്റെ മൂല്യം പരിശോധിക്കാനും വർദ്ധിപ്പിക്കാനും വേണ്ട സമയം ഇതിലൂടെ ലാഭിക്കം.
മുൻഭാഗം തയ്യാറാക്കുന്ന ജെനറിക് രൂപത്തെ ജിമ്പിൾ എന്ന രൂപത്തിലേക്ക് ആദ്യമേ തന്നെ മധ്യഭാഗം മാറ്റുന്നു.
ഇതിനെ ജിംപ്ലിഫിക്കേഷൻ എന്ന് വിളിക്കാറുണ്ട്.
മക്‌ഗിൽ സർവ്വകലാശാലയുടെ മക്‌കാറ്റ് കമ്പൈലറിൽ ഉപയോഗിച്ചിരുന്ന സിമ്പിൾ എന്ന രീതിയിൽ നിന്ന് പ്രചോദനമുൾക്കൊണ്ടാണ് ജിമ്പിൾ രൂപീകരിക്കപ്പെട്ടത്.
ജെനറിക്കിനോട് സാമ്യമുള്ളതാണെങ്കിലും ജിമ്പിൾ രീതിയിൽ ചില പരിധികൾ പാലിച്ചുപോരുന്നു.
ഒരു പ്രസ്താവനയിൽ ഒന്നിലധികം ഓപ്പറാന്റുകൾ ഉണ്ടായിരിക്കരുത്, ഒരു പ്രസ്താവനയിൽ ഒന്നിലധികം നിബന്ധനകൾ പരിശൊധിക്കപ്പെടരുത് തുടങ്ങിയവ ഇവയിൽ ചിലതാണ്.
ജിമ്പിൾ രൂപത്തെ പിന്നീട് സ്റ്റാറ്റിക് സിംഗിൾ അസൈൻമെന്റ് (എസ്സ് എസ്സ് എ)എന്ന രൂപത്തിലേക്ക് മാറ്റുന്നു.
ഈ രൂപത്തിന്റെ പ്രത്യേകത അതിൽ നിന്ന് നിർദ്ദേശങ്ങളെ പ്രവർത്തിപ്പിക്കേണ്ട ക്രമം, ചരങ്ങളുടെ മൂല്യങ്ങൾ‌ ഉൾപ്പെടെയുള്ള വിവരങ്ങൾ പ്രോഗ്രാമിൽ എങ്ങനെയൊക്കെ കൈമാറ്റം ചെയ്യപ്പെടൂന്നു എന്നൊക്കെയുള്ള കാര്യങ്ങൾ വളരെ വ്യക്തമായി മനസ്സിലാക്കാൻ സാധിക്കും എന്നതാണ്.
(അല്ലെങ്കിൽ ഇക്കാര്യങ്ങൾ മനസ്സിലാക്കാനായുള്ള ഒരു പ്രോഗ്രാം എഴുതാൻ എളുപ്പമായിരിക്കും).
പ്രോഗ്രാമിൽ മെച്ചപ്പെടുത്തലുകൾ നടത്താനുള്ള എളുപ്പത്തിനായാണ് ഈ രീതി ഉപയോഗിക്കുന്നത്.
ഉപഭോക്താവ് കമ്പൈലർ‌ പ്രവർത്തിപ്പിക്കുന്ന സമയത്ത് പ്രദിപാദിച്ച ഐഛികങ്ങൾക്കനുസരിച്ചുള്ള മെച്ചപ്പെടുത്തലുകൾ നടത്തിയ ശേഷം എസ്സ് എസ്സ് എ യെ വീണ്ടൂം ജിമ്പിളിലേക്ക് തന്നെ മാറ്റുന്നു.
അവസാനമായി ജിമ്പിളിൽ നിന്ന് രെജിസ്റ്റർ‌ ട്രാൻസ്‌ഫർ‌ ലാംഗ്വേജ് (ആർ‌ റ്റി എൽ) എന്ന രൂപത്തിലേക്ക് മാറ്റിയ പ്രോഗ്രാം തയ്യാറാക്കപ്പെടുന്നു.
എല്ലാ കമ്പ്യൂട്ടർ‌ പ്രോസസറുകളിലും രജിസ്റ്ററുകൾ ഉണ്ടായിരിക്കും‌.
വിവിധ തരത്തിലുള്ള ക്രിയകൾ നടത്തുന്നതിനായി വിവരങ്ങളെ ഈ രജിസ്റ്ററുകളിൽ ശേഖരിക്കുന്നു.
ഓരോ പ്രോസസറുകളിലും ഉള്ള രെജിസ്റ്ററൂകൾ വ്യത്യസ്തമായിരിക്കും‌.
എന്നാൽ ആർ‌ റ്റി എല്ലിൽ പൊതുവായ ചില പേരുകളും രജിസ്റ്ററുകളുടെ പട്ടികയും ആയിരിക്കും പരാമർശിച്ചിരിക്കുക.
പിൻഭാഗം
മധ്യഭാഗം തയ്യാറാക്കിയ ആർ‌ റ്റി എൽ ആണ് പിൻഭാഗം ( ബാക്ക് എൻഡ് ) സ്വീകരിക്കുന്നത്.
ആർ റ്റി എല്ലിൽ ഉള്ള പ്രോഗ്രാമിനെ അസംബ്ലി ഭാഷയുമായി സാമ്യമുള്ള ഒരു താൽക്കാലിക രൂപത്തിലേക്ക് മാറ്റുന്നു.
ജിസിസിയുടെ മുൻഭാഗം ഓരോ ഭാഷകൾക്കും വ്യത്യസ്തമായിരിക്കുന്നത് പോലെ പിൻഭാഗം ഓരോ പ്രോസസറുകൾക്കും വ്യത്യസ്തമായിരിക്കും‌.
ഓരോ പ്രോസസറുകൾക്കും വ്യത്യസ്ത അസംബ്ലി ഭാഷയാണ് മനസ്സിലാകുക എന്നതാണ് ഇതിന്റെ കാരണം.
ഇന്റൽ, ആം, സ്പാർക്ക്, ആൽഫ, പവർപിസി എന്നിങ്ങനെ ജിസിസി പിൻതുൺക്കുന്ന ഓരോ ആർക്കിട്ടെക്ക്ചറുകൾക്കുമായി പ്രത്യേക പിൻഭാഗം ഉണ്ടാകും‌.
നിലവിലുള്ള ഒരു പ്രോഗ്രാമിങ്ങ് ഭാഷയെ ഒരു പുതിയ ആർക്കിട്ടെക്ചറിൽ പിൻതുണക്കുന്നതിനായി ഒരു പുതിയ പിൻഭാഗം എഴുതിയാൽ മതിയാകും.
മുൻഭാഗം ഭാഷയുമായും പിൻഭാഗം ആർക്കിട്ടെക്ചറുമായും ബന്ധപ്പെട്ടിരിക്കുമ്പോൾ‌ മധ്യഭാഗം പൊതുവാണ്.
ആർക്കിട്ടെക്ചറിൽ ഉള്ള രജിസ്റ്ററുകൾക്കനുസരിച്ച്, അതിന്റെ അസംബ്ലി ഭാഷയിലേക്ക് നേരത്തെ തയ്യാറാക്കിയ താൽക്കാലിക രൂപത്തെ മാറ്റുകയും‌ ആർക്കിട്ടെക്ചറിന്റെ പ്രത്യേകതകൾക്കും അത് നൽകുന്ന സൗകര്യങ്ങൾക്കും അനുസരിച്ചുള്ള മെച്ചപ്പെടുത്തലുകൾ ആ അസംബ്ലി ഭാഷയിലുള്ള പ്രോഗ്രാമിൽ വരുത്തുകയും ചെയ്യുന്നതോടെ കമ്പൈലേഷൻ പൂർണ്ണമാകുന്നു.
പിൻഭാഗം തയ്യാറാക്കുന്ന അസംബ്ലി ഭാഷയിലുള്ള പ്രോഗ്രാം ആണ് കമ്പൈലറിന്റെ ഔട്ട്പുട്ട്.
ഇതിനെ ഒരു ഫയലിലേക്ക് എഴുതുകയും അസംബ്ലർ ഉപയോഗിച്ച് യന്ത്രഭാഷയിലേക്ക് മാറ്റുകയും ചെയ്യുന്നു.
അവലംബം ↑ ↑ ജിസിസിയുടെ ചരിത്രം ↑ ജിസിസിയുടെ ഓൺലൈൻ സഹായം - ജിമ്പിൾ കൂടുതൽ വായനക്ക് റെഡ്‌ഹാറ്റ് മാഗസിനിലെ ജിസിസി പ്രവർത്തനത്തെക്കുറിച്ചുള്ള ലേഖനം ജിസിസിയുടെ ഓൺലൈൻ സഹായം
ഗ്നു കോർ യൂട്ടിലിറ്റികൾ ഇംഗ്ലീഷ് വിലാസം https://ml.wikipedia.org/wiki/GNU_Core_Utilities
യുണിക്സ് പോലുള്ള ഓപ്പറേറ്റിംഗ് സിസ്റ്റങ്ങളിൽ ഉപയോഗിക്കുന്ന ക്യാറ്റ്, എൽഎസ്, ആർ‌എം തുടങ്ങിയ അടിസ്ഥാന ഉപകരണങ്ങൾ‌ക്കായുള്ള പുനർ‌വായനകൾ‌ അടങ്ങിയിരിക്കുന്ന ഗ്നു സോഫ്റ്റ്വെയറിന്റെ ഒരു പാക്കേജാണ് ഗ്നു കോർ‌ യൂട്ടിലിറ്റികൾ‌ അല്ലെങ്കിൽ‌ കോറട്ടിൽ‌സ്.
മുമ്പത്തെ പാക്കേജുകളായ ടെക്സ്റ്റൈറ്റിലുകൾ, ഷെല്ലൂട്ടിളുകൾ, ഫയല്യൂട്ടിലുകൾ എന്നിവയും മറ്റ് ചില യൂട്ടിലിറ്റികളും ലയിപ്പിച്ചാണ് 2002 സെപ്റ്റംബറിൽ ഗ്നു കോറുട്ടിലുകൾ സൃഷ്ടിച്ചത്.
2007 ജൂലൈയിൽ, ഗ്നു കോറുട്ടിലുകളുടെ ലൈസൻസ് GPLv2 ൽ നിന്ന് GPLv3 ലേക്ക് അപ്ഡേറ്റ് ചെയ്തു.
ഗ്നു കോർ യൂട്ടിലിറ്റികൾ കമാൻഡുകളുടെ പാരാമീറ്ററുകളായി നീണ്ട ഓപ്ഷനുകളെ പിന്തുണയ്ക്കുന്നു, അതുപോലെ തന്നെ സാധാരണ ആർഗ്യുമെൻറുകൾക്ക് ശേഷവും ഓപ്ഷനുകൾ അനുവദിക്കുന്ന റിലാക്സ്ഡ് കൺവെൻഷൻ (POSIXLY_CORRECT എൻവയോൺമെന്റ് വേരിയബിൾ സജ്ജമാക്കിയിട്ടില്ലെങ്കിൽ).
ഈ എൻ‌വയോൺ‌മെന്റ് വേരിയബിൾ‌ ബി‌എസ്‌ഡിയിൽ‌ മറ്റൊരു പ്രവർ‌ത്തനം പ്രാപ്‌തമാക്കുന്നു.
ഉൾപ്പെടുത്തിയ കമാൻഡുകളുടെ ഒരു ഹ്രസ്വ വിവരണത്തിനായി ഗ്നു കോർ യൂട്ടിലിറ്റി കമാൻഡുകളുടെ പട്ടിക കാണുക.
അല്പം വ്യത്യസ്തമായ വ്യാപ്തിയും ഫോക്കസും അല്ലെങ്കിൽ ലൈസൻസും ഉപയോഗിച്ച് ഇതര നടപ്പാക്കൽ പാക്കേജുകൾ ഫോസ് ഇക്കോസിസ്റ്റത്തിൽ ലഭ്യമാണ്.
ഉദാഹരണത്തിന്, ഉൾച്ചേർത്ത ഉപകരണങ്ങളിൽ ഉപയോഗിക്കാൻ GPLv2- ലൈസൻസുള്ള BusyBox, BSD-ലൈസൻസുള്ള ടോയ്‌ബോക്‌സ് എന്നിവ ലഭ്യമാണ്.
അവലംബം ↑ The GNU Core Utilities Open Source Project on Open Hub: Languages Page ↑ ↑
ഗ്നു ഇംഗ്ലീഷ് വിലാസം https://ml.wikipedia.org/wiki/GNU
പരിപൂർണ്ണമായും സ്വതന്ത്ര സോഫ്റ്റ്‌‌വേർ ഉപയോഗിച്ചുള്ള ഓപ്പറേറ്റിങ് സിസ്റ്റമാണ് ഗ്നു (GNU pronounced /ˈɡnuː/ ( listen ) ), GNU എന്നതിന്റെ പൂർണ്ണരൂപം “ G NU's n ot U nix!”
യുണിക്സ് സമാന എന്നാൽ സ്വതന്ത്ര സോഫ്റ്റ്‌‌വേറും യുണിക്സുമായി യാതൊരു ബന്ധവുമില്ലാത്തതുമായ പദ്ധതിയായതുകൊണ്ടാണീ പേര് സ്വീകരിച്ചത് .
ഗ്നുവിന്റെ വികസനം തുടങ്ങിവച്ചത് റിച്ചാർഡ് സ്റ്റാൾമാൻ ആണ്, അത് സ്വതന്ത്ര സോഫ്റ്റ്‌‌വേർ സമിതിയുടെ (Free Software Foundation) നിർമ്മാണത്തിനും കാരണമായി.
സ്വതന്ത്ര സോഫ്‌റ്റ്‌വെയറിന്റെ വിപുലമായ ശേഖരമാണ് (2022 ജനുവരിയിലെ കണക്കനുസരിച്ച് 383 പാക്കേജുകൾ ), ഇത് ഒരു ഓപ്പറേറ്റിംഗ് സിസ്റ്റമായി ഉപയോഗിക്കാം അല്ലെങ്കിൽ മറ്റ് ഓപ്പറേറ്റിംഗ് സിസ്റ്റങ്ങൾക്കൊപ്പം  ഉപയോഗിക്കാം.
പൂർത്തിയാക്കിയ ഗ്നു ടൂളുകളുടെ ഉപയോഗം ലിനക്സ് എന്നറിയപ്പെടുന്ന ഓപ്പറേറ്റിംഗ് സിസ്റ്റങ്ങളുടെ കുടുംബത്തിലേക്ക് നയിച്ചു.
ഗ്നു പ്രോജക്ടിന്റെ സ്വന്തം ജനറൽ പബ്ലിക് ലൈസൻസിന് ( ജിപിഎൽ ) കീഴിലാണ് ഗ്നുവിന്റെ ഭൂരിഭാഗവും ലൈസൻസ് ചെയ്തിരിക്കുന്നത്.
ഗ്നു പദ്ധതി പ്രകാരമാണ് ഗ്നുവിന്റെ വികസനം, ഇന്ന് കമ്പൈലറുകൾ, ബൈനറി ഉപകരണങ്ങൾ, ബാഷ് ഷെൽ തുടങ്ങി നിരവധി ഭാഗങ്ങൾ ഗ്നുവിനായി വികസിപ്പിക്കപ്പെട്ടിരിക്കുന്നു.
എന്നിരുന്നാലും കെർണലിന്റെ വികസനം പൂർണ്ണമല്ല.
അതുകൊണ്ട് ഗ്നു പദ്ധതിയിൽ ലിനക്സ് കെർണൽ ഉൾപ്പെടുത്തിയാണിപ്പോൾ ഉപയോഗിക്കുന്നത്.
ഗ്നുവിന്റെ സ്വന്തം കെർണലിനെ ഗ്നു ഹർഡ് എന്നു വിളിക്കുന്നു.
ഗ്നു സാർവ്വ ജനിക അനുമതി, ഗ്നു ലഘു സാർവ്വ ജനിക അനുമതി, ഗ്നു സ്വതന്ത്ര പ്രമാണ അനുമതി തുടങ്ങിയ സ്വത അനുമതികൾ അടിസ്ഥാനപരമായി ഗ്നു പദ്ധതിയ്ക്കു വേണ്ടി എഴുതപ്പെട്ടതാണെങ്കിലും നിരവധി മറ്റ് പദ്ധതികൾ ഇന്നവ ഉപയോഗിക്കുന്നു.
സ്വതന്ത്ര സോഫ്‌റ്റ്‌വെയർ ആശയം ഉടലെടുത്ത പദ്ധതി കൂടിയാണ് ഗ്നു.
പദ്ധതിയുടെ സ്ഥാപകനായ റിച്ചാർഡ് സ്റ്റാൾമാൻ ഗ്നുവിനെ ഒരു "സാമൂഹിക ലക്ഷ്യത്തിലേക്കുള്ള സാങ്കേതിക മാർഗ്ഗം" ആയി കാണുന്നു.
സ്റ്റാൾമാന്റെ ഫ്രീ സോഫ്റ്റ്‌വെയർ, ഫ്രീ സൊസൈറ്റി എന്ന പുസ്തകത്തിന്റെ രണ്ടാം പതിപ്പിന്റെ ആമുഖത്തിൽ ലോറൻസ് ലെസ്സിഗ് പറയുന്നു, അതിൽ "സോഫ്റ്റ്‌വെയറിന്റെ സാമൂഹിക വശങ്ങളെക്കുറിച്ചും സ്വതന്ത്ര സോഫ്‌റ്റ്‌വെയറിന് എങ്ങനെ സമൂഹവും സാമൂഹിക നീതിയും സൃഷ്ടിക്കാൻ കഴിയും" എന്നതിനെ കുറിച്ചും സ്റ്റാൾമാൻ എഴുതിയിട്ടുണ്ട്.
ഗ്നു(GNU) എന്നത് "ഗ്നു യുണിക്സ് അല്ല!(GNU's Not Unix!)" എന്നതിന്റെ ഒരു  ചുരുക്കപ്പേരാണ്, ഗ്നുവിന്റെ ഡിസൈൻ യുണിക്സിനെ പോലെയാണ്, പക്ഷേ യുണിക്സിൽ നിന്ന് വ്യത്യസ്തമാക്കുന്നത് സ്വതന്ത്ര സോഫ്‌റ്റ്‌വെയറായതിനാൽ യുണിക്സ് കോഡ് ഉപയോഗിച്ചിട്ടില്ല.
ദി ഗ്നു എന്ന ഗാനം ഉൾപ്പെടെ വാക്കുകൾ കൊണ്ടുള്ള കളികളും ഉപയോഗിച്ചാണ് സ്റ്റാൾമാൻ ഈ പേര് തിരഞ്ഞെടുത്തത്.
ഗ്നു പദ്ധതി ഇംഗ്ലീഷ് വിലാസം https://ml.wikipedia.org/wiki/GNU_Project എറ്റനീ സുവാസ രൂപകൽപ്പന ചെയ്ത ഗ്നു ലോഗോ
എം.ഐ.ടി.യിലെ റിച്ചാർഡ് സ്റ്റാൾമാന്റെ നേതൃത്വത്തിൽ 1983 സെപ്റ്റംബർ 27-നു പ്രഖ്യാപിക്കപ്പെട്ട പൊതു ജനസഹകരണത്തോടെയുള്ള സ്വതന്ത്ര സോഫ്റ്റ്‌വെയർ പദ്ധതിയാണ് ഗ്നു പ്രൊജക്റ്റ്‌ .
1984ൽ ഗ്നു എന്ന പേരിൽ ഒരു സ്വതന്ത്ര ഓപ്പറേറ്റിങ്ങ് സിസ്റ്റത്തിന്റെ നിർമ്മാണത്തിന് തുടക്കമിട്ടു.
ഈ പദ്ധതിയുടെ ആദ്യകാല ലക്ഷ്യം സ്വതന്ത്രമായ സോഫ്റ്റ്‌വെയറുകൾ മാത്രമുപയോഗിച്ച് ഒരു ഓപ്പറേറ്റിംഗ് സിസ്റ്റം പുറത്തിറക്കുക എന്നതായിരുന്നു .
ഇതിന്റെ ഫലമായി ഗ്നു പദ്ധതിയുടെ കീഴിൽ ഗ്നു(GNU) എന്ന പേരിൽ ഒരു ഓപ്പറേറ്റിംഗ് സിസ്റ്റം ആരംഭിക്കുന്നതിനുള്ള പ്രവർത്തനങ്ങൾ ആരംഭിച്ചു.
1992ൽ ലിനക്സ്‌ എന്ന സ്വതന്ത്രസോഫ്റ്റ്‌വെയർ അധിഷ്ഠിത കെർണൽ ഉപയോഗിച്ചുകൊണ്ട് ഗ്നു/ലിനക്സ്‌ എന്ന പേരിൽ ഗ്നൂ സാർവ്വജനിക അനുവാദപത്രത്തിനു കീഴിൽ പുറത്തിറങ്ങി.
ഗ്നു പദ്ധതിയുടെ ഇപ്പോഴത്തെ ലക്ഷ്യങ്ങൾ സോഫ്റ്റ്‌വെയർ നിർമ്മാണം, ഗ്നു പദ്ധതിയെക്കുറിച്ചുള്ള അവബോധം സൃഷ്ടിക്കുക, ഇതുമായി ബന്ധപ്പെട്ട പത്രികകൾ പങ്കുവെക്കുക, ഗ്നു പദ്ധതിയുടെ രാഷ്ട്രീയം പ്രചരിപ്പിക്കുക എന്നിവയാണു.
അവലംബം ↑ പുറമെ നിന്നുള്ള കണ്ണികൾ GNU Website The initial announcement The GNU philosophy pages The GNU Manifesto A detailed essay about the GNU Project The "GNU's bulletins" , a discontinued newsletter containing much now-historical information
ഗ്നു/ലിനക്സ് ഇംഗ്ലീഷ് വിലാസം https://ml.wikipedia.org/wiki/Linux Linux (kernel)
വളരെ പ്രശസ്തമായ ഒരു ഓപ്പറേറ്റിംഗ് സിസ്റ്റമാണ് ഗ്നു/ലിനക്സ് (ആംഗലേയം:GNU/Linux).
1983 ൽ റിച്ചാർഡ് സ്റ്റാൾമാൻ തുടക്കം കുറിച്ച ഗ്നു (ആംഗലേയം:GNU) പദ്ധതിയുടെ സോഫ്റ്റ്‌വെയർ ഭാഗങ്ങളും ലിനസ് ടോർവാൾഡ്സ് വികസിപ്പിച്ചെടുത്ത ലിനക്സ് എന്ന കേർണലും ചേർന്നാണ് ഈ ഓപ്പറേറ്റിങ് സിസ്റ്റം പിറവിയെടുത്തത്.
1992ൽ ലിനക്സ് കെർണൽ, ഗ്നു ജിപിഎൽ അനുമതിപത്രം സ്വീകരിച്ചതോടെയാണു് ഈ ഓപ്പറേറ്റിങ്ങ് സിസ്റ്റം ഉപയോഗയോഗ്യമായതു്.
ഗ്നു പ്രൊജക്റ്റിന്റെ ഭാഗങ്ങളും  ലിനക്സ് കേർണലും ചേർന്നാണു് ഇതുണ്ടായതെന്നതുകൊണ്ടു് ഇതിനെ ഗ്നു/ലിനക്സ് എന്നു വിളിക്കുന്നു.
പലപ്പോഴും തെറ്റിദ്ധാരണമൂലമോ, പറയാനുള്ള എളുപ്പം മൂലമോ ഗ്നു എന്നത് ഒഴിവാക്കി ലിനക്സ് എന്ന് മാത്രം ഉപയോഗിക്കാറുണ്ട്.
ലിനക്സ് കെർണലും, ഗ്നു പ്രൊജക്റ്റും, മറ്റു സോഫ്റ്റ്‌വെയർ ദാതാക്കൾ എന്നിവരിൽ നിന്നുള്ള സോഫ്റ്റ്‌വെയറുകളും കൂടിച്ചേർന്ന സമ്പൂർണ്ണ ഓപ്പറേറ്റിംഗ് സിസ്റ്റമാണ് ഗ്നു/ലിനക്സ്.
ഇത് ഒരു സ്വതന്ത്ര സോഫ്റ്റ്‌വെയറാണ് .
ചരിത്രം മുൻഗാമികൾ ലിനസ് ടോർവാൾഡ്സ് , ലിനക്സ് കേർണലിന്റെ പ്രധാന രചയിതാവ്
യുണൈറ്റഡ് സ്റ്റേറ്റ്സിലെ എടി ടി(AT T)യുടെ ബെൽ ലാബിൽ 1969-ൽ കെൻ തോംസൺ , ഡെന്നിസ് റിച്ചി , ഡഗ്ലസ് മക്ലിറോയ്, ജോ ഒസാന്ന എന്നിവർ ചേർന്നാണ് യുണിക്സ് ഓപ്പറേറ്റിംഗ് സിസ്റ്റം വിഭാവനം ചെയ്ത് നടപ്പിലാക്കിയത്.
1971-ൽ ആദ്യമായി പുറത്തിറക്കിയ യുണിക്സ്, അക്കാലത്തെ സാധാരണ രീതി പോലെ പൂർണ്ണമായും അസംബ്ലി ഭാഷയിലാണ് എഴുതിയത്.
1973-ൽ സി പ്രോഗ്രാമിംഗ് ഭാഷയിൽ ഡെന്നിസ് റിച്ചി (ചില ഹാർഡ്‌വെയറുകളും I/O റുട്ടീനുകളും ഒഴികെ) മാറ്റിയെഴുതി.
യുണിക്‌സിന്റെ ഉന്നത ഭാഷാ നിർവഹണത്തിന്റെ ലഭ്യത വിവിധ കമ്പ്യൂട്ടർ പ്ലാറ്റ്‌ഫോമുകളിലേക്ക് അതിന്റെ പോർട്ടിംഗ് എളുപ്പമാക്കി.
കമ്പ്യൂട്ടർ ബിസിനസ്സിൽ പ്രവേശിക്കുന്നതിൽ നിന്ന് നേരത്തെയുള്ള ഒരു ആന്റിട്രസ്റ്റ് കേസ് കാരണം, എടി ടി ആവശ്യപ്പെടുന്ന ആർക്കും ഓപ്പറേറ്റിംഗ് സിസ്റ്റത്തിന്റെ സോഴ്‌സ് കോഡിന് ലൈസൻസ് നൽകേണ്ടതുണ്ട്.
തൽഫലമായി, യുണിക്സ് അതിവേഗം വളരുകയും അക്കാദമിക് സ്ഥാപനങ്ങളും ബിസിനസ്സുകളും വ്യാപകമായി സ്വീകരിക്കുകയും ചെയ്തു.
1984-ൽ, എടി ടി  ബെൽ ലാബ്‌സിൽ നിന്ന് സ്വയം പിൻവാങ്ങി; സൗജന്യ ലൈസൻസിംഗ് ആവശ്യമായ നിയമപരമായ ബാധ്യതയിൽ നിന്ന് മോചിതരായ ബെൽ ലാബ്സ് യുണിക്‌സ് ഒരു കുത്തക ഉൽപ്പന്നമായി വിൽക്കാൻ തുടങ്ങി, അവിടെ യൂണിക്‌സ് പരിഷ്‌ക്കരിക്കാൻ ഉപയോക്താക്കളെ നിയമപരമായി അനുവദിച്ചിരുന്നില്ല.
1983 ൽ റിച്ചാർഡ് സ്റ്റാൾമാൻ സ്ഥാപിച്ച ഗ്നു എന്ന സംഘടനയിൽ നിന്നും വളർന്നു വന്ന സോഫ്റ്റ്‌വെയറും ടൂളുകളുമാണ് ഇന്ന് ഗ്നൂ/ലിനക്സിൽ ലഭ്യമായിട്ടുള്ള സോഫ്റ്റ്‌വെയറിൽ സിംഹഭാഗവും.
ഗ്നു സംഘത്തിന്റെ മുഖ്യലക്ഷ്യം സ്വതന്ത്ര സോഫ്റ്റ്‌വെയറുകൾ മാത്രം ഉപയോഗിച്ചുകൊണ്ട് യുണിക്സ് പോലുള്ള ഒരു ഓപ്പറേറ്റിംഗ് സിസ്റ്റം നിർമ്മിക്കുന്നതായിരുന്നു.
തൊണ്ണൂറുകളുടെ ആദ്യം തന്നെ ഒരു ഓപ്പറേറ്റിങ് സിസ്റ്റത്തിനു് ആവശ്യമായ പ്രധാനപ്പെട്ട സോഫ്റ്റ്‌വെയറുകൾ എല്ലാം തന്നെ ഗ്നു സംഘം സ്വന്തമായി തയ്യാറാക്കിയിരുന്നു.
ഒന്നൊഴികെ; ഒരു ഓപ്പറേറ്റിങ് സിസ്റ്റം ഹാർഡ്‌വെയറുമായി സംവദിക്കുവാൻ ഉപയോഗിക്കുന്ന കെർണൽ എന്ന ഘടകം.
ഗ്നു സ്വതന്ത്രമായി തന്നെ ഒരു കെർണൽ നിർമ്മിക്കുവാൻ തുടങ്ങുകയും ചെയ്തു.
ബെർക്കെലി യൂണിവേഴ്‌സിറ്റി നിർമ്മിച്ചെടുത്ത യുണിക്സ് സമാന ഓപ്പറേറ്റിങ് സിസ്റ്റം ആയ ബി.എസ്.ഡിയുടെ കെർണൽ ഉപയോഗിക്കുവാനായിരുന്നു ഗ്നു സംഘത്തിന്റെ ആദ്യ തീരുമാനം.
ബെർക്കെലിയിലെ പ്രോഗ്രാമർമാരുടെ നിസ്സഹകരണം മൂലം ഈ പദ്ധതി അവർക്ക് ഉപേക്ഷിക്കേണ്ടി വന്നു.
സ്വന്തമായി ഒരു കെർണൽ നിർമ്മിക്കുവാനുള്ള പ്രവർത്തനങ്ങൾ ഇതോടെ മന്ദമാവുകയും ചെയ്തു.
എകദേശം ഇതേ കാലയളവിൽ, കൃത്യമായി 1991 -ൽ ലിനക്സ് എന്ന പേരിൽ മറ്റൊരു കെർണൽ, ലിനസ് ടോർവാൾഡ്സ് എന്ന ഫിൻ‌ലാഡുകാരൻ യൂണിവേഴ്‌സിറ്റി വിദ്യാർത്ഥി, ഹെൽ‌സിങ്കി യൂണിവേഴ്‌സിറ്റിയിലെ പഠനവേളയിൽ പണിതീർത്തിരുന്നു.
ഈ കേർണലും സ്വതന്ത്ര സോഫ്റ്റ്‌വെയർ ആയി ലഭ്യമായതോടെ ഒരു /ഓപ്പറേറ്റിംഗ് സിസ്റ്റത്തിനാവശ്യമായ എല്ലാ ഭാഗങ്ങളും സ്വതന്ത്ര സോഫ്റ്റ്‌വെയറായി ലഭ്യമാണ്.
ഇങ്ങനെ ഗ്നു നിർമ്മിച്ച ടൂളുകളും ലിനക്സ് എന്ന കേർണ്ണലും ചേർത്ത് ഗ്നു/ലിനക്സ് എന്ന പേരിൽ ഓപ്പറേറ്റിംഗ് സിസ്റ്റം പുറത്തിറക്കി.
ഹേർഡ് എന്ന പേരിൽ ഒരു പുതിയ മൈക്രോ കേർണൽ ഗ്നു സംഘം ഇപ്പൊഴും വികസിപ്പിച്ചുകൊണ്ടിരിക്കുന്നുണ്ടു്.
ഗ്നു/ഹേർഡ് അഥവാ പൂർണ്ണ ഗ്നു സിസ്റ്റം എന്ന പുതിയ ഓപ്പറേറ്റിംഗ് സിസ്റ്റം പൂർണ്ണമായി ഉപയോഗ്യമായിട്ടില്ലെങ്കിലും ഇപ്പോൾ ലഭ്യമാണു്.
പ്രാരംഭഘട്ടത്തിൽ ഗ്നു/ലിനക്സ് ഉപയോഗിച്ചിരുന്നതും മെച്ചപ്പെടുത്തിയിരുന്നതും ലോകത്തിന്റെ പലഭാഗത്തുനിന്നുമുള്ള സോഫ്റ്റ്‌വെയർ ഡെവലപ്പർമാരായിരുന്നു.
തുടർന്ന് പ്രധാന വിവരസാങ്കേതികദാതാക്കളായ ഐ.ബി.എം , സൺ മൈക്രൊസിസ്റ്റംസ് , ഹ്യൂലറ്റ് പക്കാർഡ് , നോവെൽ എന്നിവർ സെർവറുകൾക്കായി ഗ്നു/ലിനക്സിനെ തിരഞ്ഞെടുക്കുവാൻ തുടങ്ങി.
പ്രധാന ഘടകങ്ങൾ
ഗ്നു/ലിനക്സ് ഓപ്പറേറ്റിംഗ് സിസ്റ്റത്തിലെ പ്രധാന ഘടകങ്ങൾ താഴെക്കൊടുത്തിരിക്കുന്നു.
കേർണൽ : ലിനക്സ് കമ്പൈലർ : ജി.സി.സി. ജി.ഡി.ബി തുടങ്ങിയവ കമ്പ്യൂട്ടർ ഭാഷ: സി , സി++ , പൈതൺ‍ , പേൾ തുടങ്ങി എല്ലാം.
ഓഫീസ് സ്യൂട്ട് : ഓപ്പൺ ഓഫീസ് , കെ ഓഫീസ് , ഗ്നോം ഓഫീസ് , ലിബറൽ ഓഫീസ് തുടങ്ങിയവ ഡെസ്ക്ടോപ്പ് : ഗ്നോം , കെ.ഡി.ഇ.
, ഐസ് വിൻഡോ മാനേജർ ‍, എക്സ്.എഫ്.സി.ഇ.
തുടങ്ങിയവ ബ്രൌസർ: ഫയർഫോക്സ് , എപ്പിഫാനി, കോൺക്വറർ തുടങ്ങിയവ
ഈ ലിസ്റ്റ് പൂർണ്ണമല്ല.
ഗ്നു/ലിനക്സ് വിതരണക്കാർ
ഗ്നു/ലിനക്സ് ദാതാക്കൾ (ആംഗലേയം: Linux Distributions) എന്നത്  ഏതെങ്കിലും ഒരു പ്രത്യേക വിഭാഗം ഉപഭോക്താക്കൾക്ക്  ആവശ്യമുള്ള, സ്വതന്ത്ര സോഫ്റ്റ്‌വെയർ ഫൌണ്ടേഷന്റെയും മറ്റ് ദാതാക്കളുടെയും, സോഫ്റ്റ്‌വെയർ ഈ വിഭാഗക്കാരുടെ ആവശ്യങ്ങൾ കണക്കിലെടുത്ത് മുൻ‌വിധികളോടെ ക്രമീകരിച്ചും, ലഭ്യമല്ലാത്ത സോഫ്റ്റ്‌വെയർ എളുപ്പം ഉപയോഗത്തിൽ വരുത്തുവാനും, ഉള്ളവ അപ്രകാരം തന്നെ പുതുക്കുവാനും ആവശ്യമായ ടൂളുകളും, നെറ്റ്‌വർക്കും അടിസ്ഥാനഘടകമായ ലിനക്സ് കെർണലിനൊപ്പം ലഭ്യമാക്കുന്നവരുമാണ്.
പ്രധാന ഗ്നു/ലിനക്സ് ദാതാക്കളുടെ പട്ടിക താഴെ കൊടുത്തിരിക്കുന്നു: റെഡ്‌ഹാറ്റ് എന്റർപ്രൈസ് ലിനക്സ് (Redhat Enterprise linux): റെഡ് ഹാറ്റ് എന്ന കമ്പനി പുറത്തിറക്കുന്നു ഫെഡോറ (Fedora): റെഡ്ഹാറ്റ് കമ്പനിയുടെ നേതൃത്വത്തിൽ ഉള്ള ഒരു കമ്യൂണിറ്റി പുറത്തിറക്കുന്നത് ഡെബിയൻ (Debian): ഒരു സാമൂഹ്യ ഉടമ്പടിയെ ആധാരമാക്കി  ഡെബിയൻ സമൂഹം പുറത്തിറക്കുന്നത് ഉബുണ്ടു (Ubuntu): കാനോനിക്കൽ ലിമിറ്റഡ് എന്ന കമ്പനിയുടെ പിന്തുണയോടെ ഉബുണ്ടു സമൂഹം പുറത്തിറക്കുന്നത്.
ഇത് ഡെബിയനെ അടിസ്ഥാനപ്പെടുത്തിയുള്ളതാണ്.
സ്യുസെ (SUSE) സ്ലാക്ക് വെയർ
കൂടുതൽ ....
ഉപയോഗിക്കപ്പെടുന്ന മേഖലകൾ ഉപയോഗം കേരളത്തിൽ
ഐറ്റി അറ്റ് സ്കൂൾ പ്രൊജക്ട് ഇപ്പോൾ പൂർണ്ണമായും ഈ ഓപ്പറേറ്റിംഗ് സിസ്റ്റത്തിലാണ് പ്രവർത്തിക്കുന്നത്.
നിരവധി ഇ ഗവേണൻസ് പ്രൊജക്ടുകൾക്ക് ഇത് ഉപയോഗിക്കപ്പെടുന്നുണ്ട്.
അവലംബം ↑ ↑ ↑ ↑ പുറത്തേക്കുള്ള കണ്ണികൾ
കവാടം: സ്വതന്ത്ര സോഫ്റ്റ്‌വെയർ
ഗ്നു ഉപകരണശൃംഖല ഇംഗ്ലീഷ് വിലാസം https://ml.wikipedia.org/wiki/GNU_toolchain
ഗ്നു പദ്ധതി പ്രകാരം നിർമ്മിക്കപ്പെട്ട കമ്പ്യൂട്ടർ പ്രോഗ്രാമിംഗിന് ഉപയോഗിക്കുന്ന ഉപകരണങ്ങളുടെ ഒരു കൂട്ടമാണ് ഗ്നു ഉപകരണ ശൃംഖല .
ഇത് സോഫ്റ്റവെയർ ആപ്ലിക്കേഷനുകളും ഓപ്പറേറ്റിംഗ് സിസ്റ്റങ്ങളും നിർമ്മിക്കാൻ ഇത് ഉപയോഗിച്ചുവരുന്നു.
ലിനക്സ് കെർണൽ , BSD ഓപ്പറേറ്റിംഗ് സിസ്റ്റം എന്നിവയുടെ നിർമ്മാണത്തിൽ ഇത് പ്രധാന പങ്കുവഹിച്ചുവരുന്നു.
എംബഡഡ് സിസ്റ്റങ്ങളുടെ നിർമ്മാണത്തിൽ ഗ്നു ഉപകരണ ശൃംഖലക്ക് സുപ്രധാന സ്ഥാനമാണുള്ളത്.
ഗ്നു ഉപകരണ ശൃംഖലയിലെ പ്രധാന ഘടകങ്ങൾ ഗ്നു മേക്ക് - കമ്പയിലേഷനും നിർമ്മാണവും സ്വയം നിയന്ത്രിതമായി നടത്തുന്ന ഉപകരണം.
ഗ്നു കമ്പയിലർ ശേഖരം - വിവിധ കമ്പ്യൂട്ടർ ഭാഷകൾ കമ്പയിൽ ചെയ്യാനുപയോഗിക്കുന്നു.
ഗ്നു ബിൻയൂട്ടിൽസ് - പ്രോഗ്രാം അസംബിൾ ചെയ്യാനും ലിങ്ക് ചെയ്യാനും ഉപയോഗിക്കുന്ന ഉപകരണങ്ങളുടെ ശേഖരം ഗ്നു ബൈസൺ - പാർസർ നിർമ്മാണത്തിനുപയോഗിക്കുന്ന ഉപകരണം.
ഗ്നു എം4 - എം 4 മാക്രോകൾ പ്രോസസ് ചെയ്യാനുപയോഗിക്കുന്ന ഉപകരണം.
ഗ്നു ഡിബഗ്ഗർ GDB  - പ്രോഗ്രാമുളിലെ തെറ്റുകൾ കണ്ടുപിടിക്കാനും ഡിബഗ് ചെയ്യാനുമുള്ള ഉപകരണം.
ഗ്നു ബിൽഡ് സിസ്റ്റം  (autotools): ഓട്ടോ കോൺഫ് ഓട്ടോ ഹെഡർ ഓട്ടോ മേക്ക് ലിബ്ടൂൾ
ഗ്നുഖാത്ത ഇംഗ്ലീഷ് വിലാസം https://ml.wikipedia.org/wiki/Gnukhata ഗ്നുഖാത്ത ലോഗോ
സ്വതന്ത്ര അക്കൊണ്ടിങ്ങ് സോഫ്റ്റ്‌വെയറാണ് ഗ്നുഖാത്ത .
മുംബൈ ഐ.ഐ.ടിയിലെ സാങ്കേതിക വിദഗ്ദരാണ് ഇത് വികസിപ്പിച്ചത്.
ഡബിൾ എൻട്രി ബുക്ക് കീപ്പിംഗ് സിസ്റ്റത്തെ അടിസ്ഥാനപ്പെടുത്തിയാണ് ഇതിന്റെ ക്രമീകരണങ്ങൾ.
അവലംബം ↑ www.icfoss.in/khata.pdf പുറം കണ്ണികൾ https://gnukhata.in/ Archived 2019-01-03 at the Wayback Machine .
ഗ്ദാൻസ്ക്
പോളണ്ടിലെ ബാൾടിക് കടൽ തീരത്തോട് ചേർന്നുള്ള ഒരു നഗരമാണ് ഗ്ദാൻസ്ക്.
( Polish pronunciation: [ɡdaɲsk] ⓘ ; English / ɡ ə ˈ d æ n s k / English: / ɡ ə ˈ d æ n s k / ; German : Danzig [ˈdantsɪç] ( listen ) ).
466,631 ജനസംഖ്യയുള്ള പോഡെറേനിയൻ വോയിവോഡെഷിപ്പിന്റെ തലസ്ഥാനവും ഏറ്റവും വലിയ നഗരവുമാണ് ഗഡാൻസ്ക്, കഷുബിയയിലെ സാംസ്കാരികവും ഭൂമിശാസ്ത്രപരവുമായ മേഖലയിലെ ഏറ്റവും പ്രധാനപ്പെട്ട നഗരങ്ങളിലൊന്നാണ് ഇത്.
പോളണ്ടിലെ പ്രധാന തുറമുഖവും രാജ്യത്തെ കേന്ദ്രവും നാലാമത്തെ വലിയ മെട്രോപൊളിറ്റൻ പ്രദേശവും ആണിത്.
References Notes
ഗ്നാവ സംഗീതം ഇംഗ്ലീഷ് വിലാസം https://ml.wikipedia.org/wiki/Gnawa_music മൊറോക്കോ ഗ്നാവ സംഗീതജ്ഞൻ
മൊറോക്കൻ സംഗീതത്തോടൊപ്പം മറ്റ് ഉത്തര ആഫ്രിക്കൻ ഇസ്ലാമിക ആത്മീയ മത ഗാനങ്ങളുടെയും താളങ്ങളുടെയും ഒരു മിശ്രിതമാണ് ഗ്നാവ സംഗീതം (അർ. غْناوة or كْناوة ) .
ആചാരപരമായ കവിതകളെ അത് പരമ്പരാഗത സംഗീതവും നൃത്തവുമായി സമന്വയിപ്പിക്കുന്നു.
മൊറോക്കോയിലെ പരമ്പരാഗത കലാരൂപമായ ഗ്നാവ സംഗീതത്തിന് യുനെസ്‌കോ അംഗീകാരം നൽകിയിട്ടുണ്ട്.
ഈ സംഗീതത്തിന് രൂപം നൽകിയ പല സ്വാധീനങ്ങളും ഉപ-സഹാറൻ പശ്ചിമാഫ്രിക്കയിൽ കണ്ടെത്താൻ കഴിയുമെങ്കിലും, അതിന്റെ പരമ്പരാഗത രീതി മൊറോക്കോയിൽ കേന്ദ്രീകരിച്ചിരിക്കുന്നു.
ഇക്കാലത്ത്, ആഫ്രിക്കയിലെയും യൂറോപ്പിലെയും ഫ്രാൻസ് പോലുള്ള പല രാജ്യങ്ങളിലും ഗ്നാവ സംഗീതം വ്യാപിച്ചു.
സ്ട്രിംഗ് ഉപകരണത്തിന്റെ സ്വരമാധുര്യമുള്ള ഭാഷ അവരുടെ സ്വരസംഗീതവും സംഭാഷണരീതികളുമായി വളരെ ബന്ധപ്പെട്ടിരിക്കുന്നു, ക്രകെബ്സ് അല്ലെങ്കിൽ കരകബൊ മൊറോക്കോ
ഗ്നാവ  സംഗീതത്തിന്റെ സവിശേഷത ഇൻസ്ട്രുമെന്റേഷൻ ആണ്.
ഗ്നാവ സംഗീതത്തിന് ഗ്യൂൻബ്രി എന്ന ഒരു വീണയും ക്രാകെബ്‌സ് എന്നറിയപ്പെടുന്ന സ്റ്റീൽ കാസ്റ്റനെറ്റസുമാണ് പിന്നണിയിൽ ഉപയോഗിക്കുന്നത്.
ഗ്നാവയുടെ താളം, അവയുടെ ഉപകരണങ്ങൾ പോലെ വ്യതിരിക്തമാണ്.
ട്രിപ്പിൾ, ഡ്യൂപ്പിൾ മീറ്ററുകൾ തമ്മിലുള്ള ഇന്റർപ്ലേയാണ് പ്രത്യേകിച്ചും ഗ്നാവയുടെ സവിശേഷത.
മൊറാക്കോയിൽ മാത്രം ഒതുക്കപ്പെട്ടിരുന്ന ഗ്നാവ കലാകാരന്മാർ 1997-ൽ എസ്സൗറിയയിൽ ലോക സംഗീത മേള ആരംഭിച്ചതോടെ  ഗ്നാവ സംഗീതത്തിന്റെ പ്രശസ്തി  ലോകമാകെ വ്യാപിച്ചു.
ഇതോടൊപ്പം ഗ്നാവ സംഗീതത്തിന്റെ പലവിധത്തിലുള്ള പുതിയരൂപങ്ങളും ഉടലെടുക്കുകയും ചെയ്തു.
ആധുനിക സംഗീത ഉപകരണങ്ങൾ ഉപയോഗിച്ചുള്ള ഗ്നാവ പാട്ടുകൾക്കും ഇന്ന് ഏറെ ആരാധകരുണ്ട്.
വർഷംതോറും അരങ്ങേറുന്ന ഈ സംഗീത മേളയിലേക്ക് ഇന്ന് ലോകത്തിന്റെ വിവിധ ഭാഗങ്ങളിൽനിന്ന് നിരവധി കലാകാരന്മാരാണ് എത്തിച്ചേരുന്നത്.
അവലംബം Ibiblio.org: ഗ്നവ സ്റ്റോറീസ്: മൊറോക്കോയിൽ നിന്നുള്ള നിഗൂ Mus സംഗീതജ്ഞർ മൊറോക്കൻ മിനിസ്ട്രി ഓഫ് കമ്മ്യൂണിക്കേഷൻ വെബ്‌സൈറ്റിൽ gnawa Archived 2001-11-18 at the Wayback Machine .
WorldMusicCentral.org PTWMusic.com: 2000 ഡിസംബർ 1 ന് ഡ്യൂക്ക് സർവകലാശാലയിൽ ച ou ക്കി എൽ ഹാമെൽ എഴുതിയ ഗ്നാവ arab-art.org: "സെന്റർ ഡി കളക്റ്റ് എറ്റ് ഡി റീചെർച്ച് അറബ്-ആർട്ട്" എന്നതിൽ നിന്നുള്ള ഗ്നാവയെക്കുറിച്ചുള്ള ലേഖനം (മുകളിലുള്ള വിവരണം ഈ വശത്ത് നിന്ന് വരുന്നു) Archived 2007-10-26 at the Wayback Machine .
ബാഹ്യ ലിങ്കുകൾ WorldMusicCentral.org- ലെ എസ്സൗറ ഡിസിയിലെ കാത്തലിക് യൂണിവേഴ്സിറ്റിയിലെ ഗ്നാവ തിമോത്തി ഡി. ഫ്യൂസൺ എഴുതിയ "ദി ഗ്നാവയും ദെയർ ലീലയും: ഒരു ആഫ്രോ-മഗ്രെബി ആചാര പാരമ്പര്യം" ഡാർ ഗ്നാവ വെബ്സൈറ്റ് ഗ്നവ സംഗീതത്തിനായി സമർപ്പിച്ച ഒരു വെബ്സൈറ്റ് (fr) മൊറോക്കോയുടെ സംഗീതം: പോൾ ബോൾസ് റെക്കോർഡിംഗുകൾ - 1959 ൽ റെക്കോർഡുചെയ്‌ത ഗ്നവ സംഗീതത്തിന്റെ റെക്കോർഡിംഗുകളും ചിത്രങ്ങളും ഫോട്ടോകളും അടങ്ങിയിരിക്കുന്നു ↑ https://www.aljazeera.com/indepth/features/2015/12/gnawa-music-slavery-prominence-151203135403027.html ↑ https://daily.bandcamp.com/2018/05/30/gnawa-bandcamp-list/ ↑ El Hamel, Chouki (n.d.).
[ http://www.afropop.org/9305/feature-gnawa-music-of-morocco/ Archived 2017-07-29 at the Wayback Machine . "Gnawa Music of Morocco. afropop.org. ↑ Meddeb, Abdelwahab (n.d.).
Lila gnawa .
franceculture.fr.
(in French) ↑ Schuyler, Philip D. (1981).
Music and Meaning among the Gnawa Religious Brotherhood of Morocco .
The World of Music.
23, No. 1.
pp. 3-13.
– via JSTOR (subscription required) ↑ Schaefer, John P. R. (2004).
Rhythms of Power: Interaction in Musical Performance .
Texas Linguistic Forum.
pp. 167-176.
↑ https://www.mathrubhumi.com/news/world/gnawa-music-listed-in-unesco-cultural-heritage-list-gnawa-artists-celebrate-in-morrocco-1.4369807
ജയിംസ് ഏൾ റേ ഇംഗ്ലീഷ് വിലാസം https://ml.wikipedia.org/wiki/James_Earl_Ray
അമേരിക്കൻ ഐക്യനാടുകളിലെ കറുത്തവർഗ്ഗക്കാരുടെ അവകാശങ്ങൾക്കുവേണ്ടി പ്രവർത്തിച്ച മാർട്ടിൻ ലൂഥർ കിംഗിന്റെ ഘാതകനാണ് ജയിംസ് ഏൾ ‌റേ .
1968 ൽ മെംഫിസിൽ വെച്ചാണ് കിംഗിനു വെടിയേറ്റത്.
ഘാതകനായ ജയിംസ് എൾ‌റേ, ഒരു തടവുപുള്ളിയായിരുന്നു.
1967 ൽ തടവുചാടി രക്ഷപെട്ട ജയിംസ് റേ മെഫിസിൽ സ്വന്തം മുറിയുടെ ബാൽക്കണിയിൽ നിൽക്കുകയായിരുന്ന കിംഗിനെ വെടിവെച്ചു വീഴ്ത്തുകയായിരുന്നു.
തുടർന്ന് ലണ്ടനിലേക്ക് ഒളിച്ചു കടന്ന ഇയാൾ ബ്രസൽ‌സിലേക്ക് ഒളിച്ചുകടക്കാൻ ശ്രമിക്കുമ്പോൾ പിടിക്കപ്പെടുകയാണുണ്ടായത്.
കുറ്റസമ്മതം നടത്തിയ ഇയാൾക്ക് 99 വർഷത്തെ തടവാണ് ശിക്ഷ വിധിക്കപ്പെട്ടത്.
അവലംബം മാതൃഭൂമി ഹരിശ്രീ 2008 ജനുവരി 19
ജയാനൻ വിൻസെന്റ് ഇംഗ്ലീഷ് വിലാസം https://ml.wikipedia.org/wiki/Jayanan_Vincent
ഒരു ചലച്ചിത്രഛായാഗ്രാഹകനാണ് ജയാനൻ വിൻസെന്റ് .
മലയാളചലച്ചിത്രസംവിധായകനും ഛായാഗ്രാഹകനുമായ എ. വിൻസെന്റിന്റെ മകനാണ് ഇദ്ദേഹം.
ഛായാഗ്രാകനായ അജയൻ വിൻസെന്റ് സഹോദരനാണ്.
ഛായാഗ്രഹണം നിർവഹിച്ച ചിത്രങ്ങൾ 2011 തീന്മാർ 2010 ഓം ശാന്തി 2002 ടക്കാരൈ ഡൊങ്ക 2001 ഭലേവാദിവി ബസു 1999 രാജ കുമാരുടു 1999 രാവോയ് ചന്ദാമാമ 1998 പ്രേമന്റെ ഇദേര 1996 ജങ്ക് 1996 പൂവരശൻ 1995 മുത്തുക്കാളൈ 1995 രാവൺ രാജ്:എ ട്രൂ സ്റ്റോറി 1993 അംഗരക്ഷകുതു 1993 കലൈഗ്നൻ 1991 പൂക്കാലം വരവായ് 1991 അങ്കിൾ ബൺ 1990 കുട്ടേട്ടൻ 1990 സാമ്രാജ്യം 1990 കുറുപ്പിന്റെ കണക്കു പുസ്തകം 1990 മറുപുറം 1990 വരവ് 1989 മഹായാനം 1989 ദൗത്യം 1989 നാടുവാഴികൾ 1988 തന്ത്രം 1988 ദിനരാത്രങ്ങൾ 1988 മനു അങ്കിൾ 1987 ന്യൂ ഡെൽഹി 1987 ഇത്രയും കാലം 1987 ഭൂമിയിലെ രാജാക്കന്മാർ 1987 ജനുവരി ഒരു ഓർമ്മ 1987 വഴിയോരക്കാഴ്ച്ചകൾ 1986 ന്യായവിധി 1986 ക്ഷമിച്ചു എന്നൊരു വാക്ക് 1986 ശ്യാമ 1986 അടിവേരുകൾ 1986 രാജാവിന്റെ മകൻ 1986 വിവാഹിതരേ ഇതിലേ 1985 നിറക്കൂട്ട് 1985 അനുബന്ധം 1984 കരിഷ്മ 1984 അടിയൊഴുക്കുകൾ 1984 ആരാന്റെ മുല്ല കൊച്ചു മുല്ല 1984 അതിരാത്രം 1984 ലക്ഷ്മണരേഖ 1984 ഉയരങ്ങളിൽ 1983 ഇനിയെങ്കിലും 1981 അഹിംസ 1981 തൃഷ്ണ 1980 കരിമ്പന 1980 മീൻ 1979 ഇവർ 1979 പ്രതീക്ഷ 1979 ആറാട്ട് 1978 വയനാടൻ തമ്പാൻ 1978 എന്റെ നീലാകാശം 1977 മാരിയമ്മൻ തിരുവിഴ (തമിഴ്) അവലംബം
ജയാബെൻ ദേശായി ഇംഗ്ലീഷ് വിലാസം https://ml.wikipedia.org/wiki/Jayaben_Desai
ബ്രിട്ടീഷ് തൊഴിലാളി നേതാവായ ഇന്ത്യൻ വംശജയാണ് ജയാ ബെൻ ദേശായി (2 ഏപ്രിൽ 1933–23 ഡിസംബർ  2010) .
സാരിക്കാരി നേതാവെന്ന് ബ്രിട്ടനിലും പിന്നീട് ലോകമെമ്പാടും ഇവർ അറിയപ്പെട്ടു .
ഗുജറാത്തിൽ നിന്നു ടാൻസാനിയയിലേക്ക് കുടിയേറിയ ഒരു ഇന്ത്യൻ കുടുംബത്തിലെ അംഗമായിരുന്നു ജയാ ബെൻ ദേശായി .
അവിടെനിന്നാണ് യുകെയിൽ എത്തിയത്.